**Overensstemmelseserklæring:**

(angående fødevaregodkendelse, migration og sporbarhed)

Kommissionens **forordning (EF) nr. 10/2011** om plastmaterialer og -genstande bestemt til kontakt med fødevarer, inklusive ændringer til og med **forordning (EC) nr. 2019/1338** af 8. august 2019*.*

og

**Forordning (EF) nr. 1935/2004** om materialer og genstande bestemt til kontakt med fødevarer

og

**Forordning (EF) nr. 2023/2006** om god fremstillingsmæssig praksis for materialer og genstande bestemt til kontakt med fødevarer, inklusive ændringer til og med **forordning (EF) nr. 282/2008** af 27. marts 2008.

Emballage: Blå og sorte serier af EPS-returkasser af plast.

Materiale: Polyethylen med høj massefylde (HDPE) med farvet masterbatch.

Dette materiale indeholder additiver, som er godkendt ved forordning (EF) nr. 10/2011, reguleret med en specifik migrationsgrænse og kan indeholde stoffer, der også er godkendt som fødevare­tilsæt­ningsstoffer ("additiver med dobbelt anvendelse"): E170, E171, E172, E173, E570 og E551.

Opbevaring: Fra nedkøling/nedfrysning (minimum -15 °C/4 °F) op til rumtemperatur. Teknisk opbevaringstid: 3 måneder. Uegnet til øvrige produktionsprocesser såsom pasteurisering eller sterilisering eller med kunstig opvarmning til > 30 °C. Egnet til udendørs anvendelse.

Overensstemmelsen er kontrolleret ved generelle og specifikke migrationstest ved anvendelse af et areal/volumen-forhold på 6 dm2 pr. kg fødevare. Testforholdene er udvalgt i henhold til "worst case" med de vandige simulatorer eddikesyre og ethanol. Testene er udført ad tre omgange og testen med olivenolie ad fire omgange af Intertek Laboratories i Holland. Testresultaterne ligger inden for de definerede generelle og specifikke migrationsgrænser.

Vi attesterer således, at alle vores emballager og emballagekomponenter, som er beregnet til uskrællede og hele frugter og grøntsager samt emballerede fødevarer, opfylder kravene i ovennævnte lovgivning.

Vores emballage er fremstillet i overensstemmelse med god fremstillingsmæssig praksis, således at de under de for deres anvendelse normale eller forventelige forhold ikke afgiver bestanddele til levnedsmidlerne i et omfang, der kan:

* frembyde en fare for menneskers sundhed
* medføre en uacceptabel ændring af sammensætningen af levnedsmidlerne eller en organoleptisk forringelse deraf.

Denne erklæring fritager dig ikke for forpligtelsen til og ansvaret for at kontrollere, hvorvidt vores emballage er egnet til dit produkt.

**For denne attestering stiller vi passende dokumentation til rådighed for myndighederne i kontroløjemed.**

Attesteres af:

**Euro Pool System Europe BV.**

Navn: C.F.W. (Frank) van Gorp

Titel: Operations and Supply Chain Director & Commercial Coordinator